
	07-30
	Kanados paštas stabdo pašto siuntų į kai kurias ES šalis priėmimą dėl naujų muitinės taisyklių, taikomų mažos vertės siuntoms. Pašto bendrovė pranešė, kad nepriims laiškų ir siuntinių, skirtų šioms dvylikai šalių: Austrijai, Belgijai, Čekijai, Danijai, Suomijai, Prancūzijai, Vokietijai, Airijai, Italijai, Liuksemburgui, Portugalijai ir Ispanijai. ES įsigalioja naujas 3 Eur muitinės mokestis siuntoms, importuojamoms iš ES nepriklausančių šalių, kurių vertė neviršija 150 Eur (apie 240 CAD). 
	Canada Post: Parcels in some EU countries paused over customs

	07-21
	Kanados provincijų premjerai pranešė panaikinę vieną svarbiausių kliūčių tarp provincijų vykstančiai prekybai alkoholiniais gėrimais. Pagal naują susitarimą devynios provincijos atnaujins galiojančias taisykles, kad daugiau Kanados aludarių ir stipriųjų alkoholinių gėrimų gamintojų galėtų tiesiogiai parduoti savo produkciją vartotojams kitose Kanados provincijose.
	9 premiers to allow wineries, distilleries, breweries to sell directly to consumers across provinces | CBC News

	Bendradarbiavimui MTEPI srityse aktuali informacija: mokslas (R&D), inovacijos, gyvybės mokslai 

	07-08
	„Meta“ planuoja investuoti daugiau kaip 13 mlrd. JAV dol. į didžiulio dirbtinio intelekto duomenų centro statybą į šiaurę nuo Edmontono. Tai bus pirmasis tokio pobūdžio bendrovės objektas Kanadoje. Duomenų centro galia sieks 1 GW. Siekiant užtikrinti duomenų centro elektros energijos tiekimą, bendrovės „Pembina Pipeline Corp.“, „Morgan Stanley Infrastructure Partners“ ir „Kineticor Asset Management“ Sturgeon apygardoje statys 4,6 mlrd. JAV dol. vertės gamtinėmis dujomis kūrenamą elektrinę.
	Meta building its first Canadian data centre northeast of Edmonton | CBC News

	Gynybos inovacijos

	
	2024 m. Kanados gynybos pramonės apžvalga
	State_of_Defence_2024_eng.pdf

	07-06
	Kanados vyriausybė pasirinko Vokietijos bendrovę „ThyssenKrupp Marine Systems“ (TKMS) kartu su Norvegijos partneriais naujam Kanados povandeninių laivų laivynui statyti. Tai bus didžiausias gynybos įsigijimas Kanados istorijoje - planuojama, kad povandeninių laivų įsigijimo vertė sieks apie 20-30 mlrd. CAD (13-19 mlrd. Eur), o kartu su eksploatacija, technine priežiūra ir modernizavimu bendra projekto vertė gali išaugti iki 40-50 mlrd. CAD (25-31 mlrd. Eur). TKMS įsipareigojo iki 2034 m. pristatyti keturis povandeninius laivus, pirmenybę suteikdama Kanados užsakymui ir perskirstydama dalį laivų iš Vokietijos bei Norvegijos užsakymų. Vyriausybė kol kas nepatvirtino, kad Kanada įsigis visus 12 planuojamų povandeninių laivų - numatyta įsigyti „iki 12“, o galutinis skaičius bus nustatytas derybų metu.
	Carney chooses German submarines for Canadian navy fleet | CBC News

	07-16
	MP M. Carney paskelbė, kad Kanados federalinė vyriausybė pasirinko JAV gynybos rangovo vietinę dukterinę įmonę strateginiu partneriu kovinių šarvuočių įsigijimui. Pagal šį susitarimą Kanada per ketverius metus sumokės bendrovei „General Dynamics Land Systems-Canada“ beveik 2 mlrd. CAD už 190 šarvuotųjų kovinių transporto priemonių gamybą. Tai padidins Kanados sausumos pajėgų tokių transporto priemonių parką nuo 360 iki 550 vienetų, sakė M. Carney apsilankęs bendrovės gamykloje Londone, Ontarijo provincijoje. 
	Ottawa to spend almost $2B over 4 years to buy 190 Canadian-made armoured vehicles | CBC News

	07-22
	Devynios valstybės prisijungė prie Kanados remiamos gynybos saugumo ir atsparumo banko iniciatyvos. Albanija, Belgija, Graikija, Latvija, Turkija ir Ukraina paskelbė remiančios DSRB iniciatyvą NATO viršūnių susitikime Turkijoje, jos prisijungė prie Kanados, Liuksemburgo ir Rumunijos - šalių, kurios anksčiau išreiškė susidomėjimą - oficialiai kuriant instituciją, skirtą teikti ilgalaikį ir nebrangų finansavimą valstybių narių gynybos projektams. Po NATO sumito Turkija taip pat oficialiai informavo Kanadą, kad dalyvaus Gynybos saugumo ir atsparumo banke kaip viena iš steigėjų.
	Canada urges U.K. to join new global bank for defence projects | CBC News

	07-06
	Įmonės, bankai ir švietimo įstaigos rekordiškai gausiai jungiasi prie pagrindinės Kanados gynybos pramonės asociacijos ir registruojasi į svarbiausias programas, siekdami įsitvirtinti šiame sektoriuje prieš numatomą reikšmingą federalinio finansavimo augimą. 2026 m. birželio 25 d. duomenimis, Kanados gynybos ir saugumo pramonės asociacija (CADSI) turėjo rekordinį - 1 788 - narių skaičių. Tai yra maždaug 750 narių daugiau nei praėjusiais metais ir beveik 1 400 daugiau nei 2021 m., kai buvo pasiektas mažiausias asociacijos narių skaičius. 
	Defence group sees record membership as firms position for Ottawa’s spending boom - The Globe and Mail

	07-14
	Otava rengia iš anksto patvirtintų bepiločių orlaivių ir jų komponentų sąrašą, kuris leistų greičiau ir saugiau tiekti šias sistemas Kanados ginkluotosioms pajėgoms. Federalinė vyriausybė šią iniciatyvą pavadino „Maple List“. Gynybos pramonės atstovai tikisi, kad ji taps Kanados atitikmeniu panašioms programoms kitose šalyse, pavyzdžiui, JAV „Blue List“ ar Ukrainos „Brave1 Market“. Kanada siekia sukurti nacionalinę bepiločių orlaivių tiekimo grandinę - nuo variklių, baterijų ir kamerų iki kitų svarbiausių komponentų - paremtą Kanados gamintojais. 
	Ottawa working on ‘Maple List’ to help validate Canadian drones for the Armed Forces - The Globe and Mail

	Bendra ekonominė informacija 

	07-21
	JAV prezidentas Donaldas Trumpas toliau eskaluoja prekybos konfliktą su Kanada - atsakydamas į Kanados taikytas atsakomąsias priemones dėl ankstesnių JAV muitų, jis žada įvesti 50 proc. muitus įvairioms Kanados prekėms. D. Trumpas netikėtai pasirašė tris proklamacijas, kuriomis, remiantis Didžiosios depresijos laikų 1930 m. Muitų įstatymo 338-uoju straipsniu, Kanadai nustatomi nauji muitai. Ši teisės akto nuostata iki šiol niekada nebuvo taikyta. Muitai įvedami reaguojant į Kanados sprendimą riboti JAV automobilių, alkoholinių gėrimų ir pieno produktų importą. Nauji muitai įsigalios rugpjūčio 19 d. ir nebus taikoma išimtis prekėms, kuriomis prekiaujama pagal JAV, Meksikos ir Kanados laisvosios prekybos susitarimą (USMCA). Muitai bus taikomi beveik 20 mlrd. JAV dolerių vertės Kanados eksportui – tai sudaro apie 5 proc. viso Kanados eksporto į JAV.
	Why Trump is threatening new 50% tariffs on Canadian exports right now | CBC News

These 3 charts show where Trump's new tariffs could have the biggest impact | CBC News

	07-01
	Kanada, JAV ir Meksika nusprendė nepratęsti Šiaurės Amerikos laisvosios prekybos susitarimo (USMCA) naujam 16 metų laikotarpiui ir pasirinko išlaikyti jo galiojimą dešimtmečiui, taikant kasmetines peržiūras. Sprendimas buvo priimtas JAV iniciatyva ir patvirtintas per virtualų JAV, Kanados ir Meksikos prekybos pareigūnų susitikimą. Kanados prekybos ir užsienio politikos ekspertai įspėja, kad dėl JAV prezidento D. Trumpo sprendimo nepratęsti susitarimo liepos 1 d. USMCA gali atsidurti „zombio“ būsenoje - išlikti formaliai galiojantis, tačiau kelti ilgalaikį neapibrėžtumą. Tačiau dauguma Kanados ekspertų laikosi pozicijos, kad baimė dėl užsitęsusio neapibrėžtumo neturėtų versti Kanados skubiai sudaryti naujo susitarimo su Vašingtonu, nes greitis nebūtinai užtikrins stabilumą.
	What July 1 means for CUSMA, Canada’s trade deal with the U.S. and Mexico | Radio-Canada.ca

	07-27
	Kanados ir JAV pareigūnai patvirtino, kad Gordie Howe tarptautinis tiltas, jungiantis Kanados Ontarijo provinciją su Mičiganu, atidarytas liepos 27 d. po to, kai praėjusį mėnesį buvo atidėta oficiali atidarymo ceremonija JAV prezidento D. Trump iniciatyva. Pagal naują susitarimą, kurį D. Trump pavadino „daug geresniu sandoriu“ Kanada ir JAV dalinsis Gordie Howe tilto rinkliavų pajamomis - JAV gaus 50 proc. grynojo pelno iš rinkliavų ir turės pritarti bet kokiam daugiau nei 10 proc. siekiančiam rinkliavų padidinimui. Ministras pirmininkas M. Carney susitarimą pavadino „geru sandoriu“, o verslo bendruomenė palankiai įvertino tilto atidarymą, pabrėždama jo svarbą prekybai tarp Kanados ir JAV. Vis dėlto lieka neaišku, kaip pajamų dalybų susitarimas paveiks Kanados galimybes susigrąžinti 6,4 mlrd. Kanados dolerių investiciją į tilto statybą, kadangi pagal 2012 m. susitarimą su Mičigano valstija, Kanada pilnai finansavo tilto statybą ir planavo per kelis dešimtmečius susigrąžinti investicijas, pasilikdama visas rinkliavų pajamas.
	Gordie Howe bridge officially open to motorists

	07-07
	Kanados statistikos tarnybos paskelbtais duomenimis, Kanados užsienio prekybos perteklius gegužės mėnesį pasiekė aukščiausią lygį per pastaruosius ketverius metus ir siekė 4,24 mlrd. Kanados dolerių. Tai buvo trečias iš eilės mėnuo, kai Kanada fiksavo prekybos perteklių. Pagrindinis jo augimo veiksnys buvo 1,5 proc. padidėjęs eksportas į JAV - didžiausią Kanados prekybos partnerę.
	Canada's trade surplus hits four-year high in May, led by jump in exports to U.S. | CBC News

	07-07
	Tęsiantis ir stiprėjant prekybos neapibrėžtumui su JAV, vis daugiau Kanados gamintojų perkelia arba planuoja perkelti dalį gamybos į JAV. „KPMG Canada“ atlikta gamybos sektoriaus apklausa parodė, kad 42 proc. įmonių jau perkėlė arba planuoja perkelti gamybą į JAV, iš jų 29 proc. įmonių jau perkėlė visą ar dalį gamybos, o dar 13 proc. svarsto tai padaryti ateityje. Iš planuojančių perkelti gamybą įmonių 77 proc. teigia ketinančios priimti sprendimą per artimiausius dvejus metus, jei dabartinės veiklos sąlygos išliks nepakitusios.
	Four in 10 Canadian manufacturers eye U.S. production move

	07-09
	Kanados ministras pirmininkas pareiškė, kad Saudo Arabijos investuotojai domisi Kanados energetikos, kasybos ir infrastruktūros sektoriais. Tai jis paskelbė užbaigdamas pirmąjį per pastaruosius 26 metus Kanados vadovo vizitą į Saudo Arabiją. Kanada pranešė, kad šalies pareigūnai ir kartu vykusi verslo delegacija su Saudo Arabijos partneriais pasirašė daugiau kaip 1 mlrd. JAV dolerių vertės susitarimų. Saudo Arabijos valstybinis turto fondas Public Investment Fund (PIF), valdantis apie 900 mlrd. JAV dolerių vertės turtą, dalyvaus investicijų viršūnių susitikime, kurį M. Carney rugsėjį rengs Toronte.
	Saudis eye Canadian assets as PIF accepts invite to Toronto | Financial Post

	Parengė Ingrida Darašaitė, LR ambasados Kanadoje patarėja, el. paštas ingrida.darasaite@urm.lt



	
	
	



	
	
	



